stanford-oval/wikipedia huggingface dataset:
Kyttä antaa kyytiä
Suhtautuminen Suomessa

Valtion elokuvatarkastamo asetti elokuvalle ennakkotarkastuksessa 5.6.1987 ikärajan KK (Kokonaan kielletty), joten elokuvaa ei saanut laillisesti Suomessa esittää eikä levittää. Perusteena tarkastamo käytti yleisluontoista termiä: "raaistava". Valitus Valtion elokuvalautakuntaan piti täyskiellon voimassa. Uusintatarkastuksen yhteydessä 21.7.1987 tarkastamo pysyi jälleen kannassaan ja täyskielto voimassa. Elokuvalle annettiin uudessa ennakkotarkastuksessa 21.9.1992 ikäraja K18, ja se sai virallisen ensi-iltansa Rakkautta ja Anarkiaa -elokuvafestivaalilla. Ikäraja kuitenkin tarkoitti, että voimassa olevan videolain vuoksi elokuvaa ei saanut levittää eikä myydä kotivideotallenteena. Vasta aikuissensuurin poistuminen lakimuutoksessa 1.1.2001 vapautti elokuvan täyskiellosta.
Aiheesta muualla

Kyttä antaa kyytiä Internet Movie Databasessa (englanniksi)
Tarletonin osavaltionyliopisto

| Tarletonin osavaltionyliopisto> Tarleton State University |
| --- | --- |
Perustettu:  1899
Tyyppi:  Julkinen
Sijainti:  Stephenville, Texas  Yhdysvallat
Sivusto:  https://www.tarleton.edu/
Tarletonin osavaltionyliopisto (engl. Tarleton State University, lyh. TSU) on Yhdysvaltain Texasissa sijaitseva julkinen yliopisto. Yliopisto on perustettu vuonna 1899, ja se sijaitsee Stephenvillen kaupungissa.
Aiheesta muualla

Yliopiston verkkosivusto (englanniksi)
Hurja jengi

| Hurja jengi> The Bad Guys |
| --- | --- |

Ohjaaja:  Pierre Perifel
Käsikirjoittaja:   Etan Cohen  Hilary Winston 
Tuottaja:   Damon Ross  Rebecca Huntley 
Säveltäjä:  Daniel Pemberton
Pääosat:   Sam Rockwell  Marc Maron  Craig Robinson  Anthony Ramos  Awkwafina  Richard Ayoade  Zazie Beetz  Lilly Singh  Alex Borstein 
Valmistustiedot
Valmistusmaa:  Yhdysvallat
Tuotantoyhtiö:  DreamWorks Animation
Levittäjä:  Universal Studios UIP-Dunafilm
Ensi-ilta:   2022-3-1717. maaliskuuta 2022 (Latinalainen Amerikka)  2022-4-1515. huhtikuuta 2022 (Suomi)  2022-4-2222. huhtikuuta 2022 (Yhdysvallat)  
Kesto:  100 minuuttia
Alkuperäiskieli:  englanti
Seuraaja:  Hurja jengi 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Hurja jengi (engl. The Bad Guys) on vuonna 2022 ensi-iltansa saanut yhdysvaltalainen toimintakomedia, jonka ohjasi Pierre Perifel. Elokuva on 3D-elokuva, joka käyttää tietokoneanimaatiota.
Elokuva perustuu Aaron Blabelyn kirjasarjaan. Elokuvasovituksen käsikirjoituksen tekoon valittiin Etan Cohen.
Elokuvan animaatio yhdistää kaksiulotteista ja kolmiulotteista tyyliä, joka muistuttaa piirroselokuvaa, mutta on terävämpi ja loisteliaampi. Visuaalisesti elokuva ei ole fotorealistinen vaan enemmän tyylitelty.
Ääninäyttelijät

Elokuvan ääninäyttelijät:
| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Sam Rockwell | Riku Nieminen | Herra Susi |
| Anthony Ramos | Tino Singh | Herra Piraija |
| Awkwafina | Krista Kosonen | Neiti Tarantella |
| Marc Maron | Jukka Rasila | Herra Käärme |
| Craig Robinson | Mikko Penttilä | Herra Hai |
| Zazie Beetz | Anna-Maija Tuokko | Diana Kettunen |
| Richard Ayoade | Jarkko Tamminen | Professori Marmeladi |
| Alex Borstein | Hanna Kaila | Päällikkö |
| Lilly Singh | Janni Hussi | Tiffani Pöyheä |
Ääninäyttelijät > Suomenkielinen versio

| --- | --- |
Dubbausstudio:: Eurotroll
Ohjaus:: Magnus Axberg
Käännös:: Aksu Palmén
Aiheesta muualla

Hurja jengi Rotten Tomatoesissa (englanniksi)
Hurja jengi Metacriticissä (englanniksi)
Empire of Silver

| Empire of Silver |
| --- | --- |

Ohjaaja:  Christina Yao
Käsikirjoittaja:  Christina Yao Cheng Yi
Perustuu:  Cheng Yin romaaniin
Tuottaja:  Christina Yao Peggy Chiao
Kuvaaja:  Anthony Pun
Pääosat:  Aaron Kwok Zhang Tielin Hao Lei Jennifer Tilly
Valmistustiedot
Valmistusmaa:   Kiina  Taiwan  Hongkong
Tuotantoyhtiö:  Crystal Clear Pictures Ocean Pictures
Levittäjä:  Netflix
Ensi-ilta:   12. helmikuuta 2009 Berliinin elokuvajuhlat  31. heinäkuuta 2009  28. tammikuuta 2010  25. huhtikuuta 2010 San Franciscon elokuvajuhlat 3. kesäkuuta 2011  3. kesäkuuta 2011
Kesto:  113 minuuttia
Alkuperäiskieli:  mandariinikiina, englanti
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Empire of Silver (perint.: 白銀帝國; yksink.: 白银帝国) on vuonna 2009 ensi-iltansa saanut kiinalais-hongkongilainen historiallinen draamaelokuva, jonka on ohjannut, tuottanut ja käsikirjoittanut Christina Yao. Elokuvan pääosissa ovat Aaron Kwok, Zhang Tielin, Hao Lei ja Jennifer Tilly. Elokuva sijoittuu vuoden 1899 Kiinaan.
Empire of Silver sai ensi-iltansa Saksan Berliinin elokuvajuhlilla 12. helmikuuta vuonna 2009. Valmistusmaissa Taiwanissa elokuva pääsi teatterilevitykseen 31. heinäkuuta vuonna 2009 ja Hongkongissa 28. tammikuuta vuonna 2010. Yhdysvalloissa elokuva sai ensi-iltansa San Franciscon elokuvajuhlilla 25. huhtikuuta vuonna 2010 ja pääsi teatterilevitykseen 3. kesäkuuta vuonna 2011.
Empire of Silver oli ilmestymisensä aikaan yhteensä 17:ään elokuvapalkintoon, joista se voitti yhdeksän.
Näyttelijät

| 0 | 1 | 2 |
| --- | --- | --- |
|  Aaron Kwok  | … |  Kolmas mestari   |
|  Zhang Tielin  | … |  Mestari Kang   |
|  Hao Lei  | … |  Madame Kang   |
|  Jennifer Tilly  | … |  Rouva Landdeck   |
|  Jonathan Kos-Read  | … |  Pastori Landdeck   |
|  Lantian Chang  | … |  Eunuch   |
|  Zhicheng Ding  | … |  Qui   |
|  Shih Chieh King  | … |  Liu   |
|  Zhen Yu Lei  | … |  Dai   |
|  Zhong Lü  | … |  Lu Sao   |
|  John Paisley  | … |  Tohtori Wilson   |
|  Niu Tien  | … |  Yu Feng   |
Palkinnot ja palkintoehdokkuudet

| 0 | 1 | 2 | 3 | 4 |
| --- | --- | --- | --- | --- |
| Vuosi | Palkinto | Kategoria | Kenelle | Voitto / Ehdokkuus |
| 2009 | Golden Rooster -palkinto | Paras kuvaus | Anthony Pun | Ehdokkuus |
| 2009 | Huabiao -palkinto | Paras elokuva | Christina Yao (tuottaja) Crystal Clear Pictures (tuotantoyhtiö) | Ehdokkuus |
| 2009 | Huabiao -palkinto | Paras yhteistuotettu elokuva | Christina Yao (tuottaja) Crystal Clear Pictures (tuotantoyhtiö) | Ehdokkuus |
| 2009 | Havaijin elokuvajuhlat: Halekulani Golden Orchid -palkinto | Paras kertomuselokuva | Christina Yao | Voitto |
| 2009 | Shanghain elokuvajuhlat: Press Prize | Paras ohjaaja | Christina Yao | Voitto |
| 2009 | Shanghain elokuvajuhlat: Special Jury Award | – | Christina Yao | Voitto |
| 2010 | Anchoragen elokuvajuhlat: Audience Choice -palkinto | Paras elokuva | Christina Yao (tuottaja) Crystal Clear Pictures (tuotantoyhtiö) | Voitto |
| 2010 | Dixien elokuvajuhlat: Festival Prize | Paras kuvaus | Christina Yao (tuottaja) Crystal Clear Pictures (tuotantoyhtiö) | Voitto |
| 2010 | Dixien elokuvajuhlat: Festival Prize | Paras ulkomaalainen elokuva | Christina Yao (tuottaja) Crystal Clear Pictures (tuotantoyhtiö) | Voitto |
| 2010 | Dixien elokuvajuhlat: Festival Prize | Paras elokuva | Christina Yao (tuottaja) Crystal Clear Pictures (tuotantoyhtiö) | Voitto |
| 2010 | Hongkong-elokuvapalkinto | Paras lavastus | Chung Man Yee Chi Ping Chang Christina Yao | Ehdokkuus |
| 2010 | Hongkong-elokuvapalkinto | Paras kuvaus | Anthony Pun | Ehdokkuus |
| 2010 | Hongkong-elokuvapalkinto | Paras puvustus | Chung Man Yee Jessie Dai Yun-Ling Man Popeye Ying Kwan Tam | Ehdokkuus |
| 2010 | Shanghai Film Critics -palkinto: Film of Merit | – | Christina Yao (tuottaja) Crystal Clear Pictures (tuotantoyhtiö) | Voitto |
| 2011 | Golden Trailer -palkinto | Paras ulkomaalaisen draamaelokuvan traileri | Christina Yao (tuottaja) Crystal Clear Pictures (tuotantoyhtiö) | Ehdokkuus |
| 2011 | Golden Trailer -palkinto | Paras ulkomaalaisen romanttisen elokuvan traileri | Christina Yao (tuottaja) Crystal Clear Pictures (tuotantoyhtiö) | Ehdokkuus |
| 2011 | Meksikon elokuvajuhlat: Pronssinen palmu | Paras elokuva | Christina Yao (tuottaja) Crystal Clear Pictures (tuotantoyhtiö) | Voitto |
Aiheesta muualla

Viralliset sivut (Arkistoitu – Internet Archive) (englanniksi)
Empire of Silver Internet Movie Databasessa (englanniksi)
Empire of Silver AllMoviessa. (englanniksi)
Texasin A&M-yliopisto (Corpus Christi)

| Texasin A&M-yliopisto (Corpus Christi)> Texas A&M University-Corpus Christi |
| --- | --- |
Motto:  The Island University
Perustettu:  1947
Tyyppi:  Julkinen
Sijainti:  Corpus Christi, Texas  Yhdysvallat
Sivusto:  https://www.tamucc.edu/
Texasin A&M-yliopisto (Corpus Christi) (engl. Texas A&M University-Corpus Christi, lyh. TAMUCC) on Yhdysvaltain Texasissa sijaitseva julkinen yliopisto. Yliopisto on perustettu vuonna 1947, ja se sijaitsee Corpus Christin kaupungissa.
Aiheesta muualla

Yliopiston verkkosivusto (englanniksi)
Undefeatable

| Undefeatable |
| --- | --- |
 DVD-boxin kansi
Ohjaaja:  Godfrey Hall
Käsikirjoittaja:  Tai Yim Steve Harper Robert Vassar
Tuottaja:  Godfrey Hall
Säveltäjä:  Todd M. Hahn
Pääosat:  Cynthia Rothrock John Miller (II) Don Niam Donna Jason
Valmistustiedot
Valmistusmaa:   Hongkong  Yhdysvallat
Tuotantoyhtiö:  Whe Europe Limited
Levittäjä:  Netflix
Ensi-ilta:  1994
Kesto:  90 minuuttia
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Undefeatable on martial arts -elokuva vuodelta 1994. Elokuvan juonessa on myös elementtejä rikoselokuvasta. Päärooleissa elokuvassa ovat Cynthia Rothrock, John Miller ja Don Niam. Vaikka elokuva oli hongkongilaista tuontantoa, se on puhuttu englanniksi ja kuvattiin Yhdysvalloissa. Sen ohjasi Godfrey Ho salanimellä Godfrey Hall. Elokuvan juoni muistuttaa joiltain osin Sylvester Stallonen tähdittämää Cobra-elokuvaa.
Juoni

Kristi Jones (Rothrock) johtaa katujengiä, joka osallistuu mafian ylläpitämiin katutappeluihin. Hän varoo aiheuttamasta vastustajilleen tarpeettomia vammoja ja maksaa palkintorahoilla siskonsa koulutuksen.
”Stingray”-nimeä käyttävä tappelija (Niam) osallistuu samankaltaisiin taisteluihin, jotka katujen sijaan käydään laittomalla areenalla kuolemaan asti. Ottelun jälkeen Stingray raiskaa vaimonsa, joka ei enää kestä kaltoinkohtelua vaan häipyy. Stingray tulee hulluksi ja alkaa kidnapata vaimoaan muistuttavia naisia, jotka hän raiskaa ja joilta hän kaivaa silmät päästä. Yksi sarjamurhaajan uhreista on Kristin sisko. Kristi katkeroituu ja lyöttäytyy yhteen poliisiupseeri Nick DiMarcon (Miller) sekä psykiatri Jennifer Simmonsin (Jason) kanssa. Simmons päättelee, että kukkamekkoon pukeutuneet, puolisonsa kanssa julkisella paikalla käyskentelevät naiset herättävät murhaajassa mustasukkaisuuden.
Ryhmä pääsee Stingrayn jäljille, jolloin tämä sieppaa Simmonsin. Kristi ja Nick seuraavat jälkiä hylättyyn tehdashalliin, missä he käyvät aseettoman taistelun Stingraytä vastaan. Kristi potkaisee tätä takaraivoon, ja tämän silmä osuu seinässä törröttävään naulaan. Stingray pääsee tästä huolimatta niskan päälle ja yrittää kuristaa Kristin. Myös Nick potkaisee häntä takaraivoon, jolloin teollisuusnosturin koukku uppoaa jäljelle jääneeseen silmään. Nick nostaa silmäkuopastaan roikkuvan Stingrayn ilmaan, ja Kristi tokaisee ”pitävänsä silmällä” tätä.
Nick ja Kristi rakastuvat ja alkavat seurustella. Kristin sisko haudataan, ja Kristi pitää muistopuheen, jossa kertoo saaneensa siskonsa murhaajan kiinni. Hän yllättää entisen jenginsä toteamalla, että on ilmoittanut nämä paikalliseen korkeakouluun. Myös Nickillä on yllätys, sillä hän on puolestaan järjestänyt Kristin koulun penkille. Viimeisessä kohtauksessa Nick, Kristi ja jengiläiset heittävät iloiset ylävitoset.
Vastaanotto

Undefeatable saavutti mainetta vuoden 2006 alussa, kun sen lopputaistelusta poimittu videonpätkä alkoi levitä internetissä. Vuoteen 2021 mennessä YouTube-videota oli katsottu yli 11 miljoonaa kertaa. Cracked-verkkolehden artikkelissa se valittiin kaikkien aikojen epäuskottavimmaksi taistelukohtaukseksi. Artikkelin mukaan kohtauksessa on homoeroottinen alavire, mikä näkyy esimerkiksi taistelun aloittavassa ”aistillisessa veitsifellaatiossa” sekä öljyttyjen, paidattomien miesten jatkuvassa murahtelussa ja ähisemisessä.
AllMovie-sivustolla elokuvan arvosana on yksi tähti viidestä eli huonoin mahdollinen. Sanallisessa arviossa Jeremy Wheeler kuitenkin kehuu loppuhuipennusta tahattoman hauskaksi ja toteaa, että ”onnekkaasti” koko elokuva on aivan yhtä tyhmä. Kaikki ylinäyttelevät, mutta erityisen viihdyttävä on Don Niamin ”sähköinen” roolisuoritus mulkosilmäisenä Stringrayna. Pääosanesittäjä Cynthia Rothrock puolestaan tarjoaa näyttäviä akrobaattisia temppuja; tyttömäinen meikki ja kampaus eivät tosin sovi maskuliinisen sankarittaren olemukseen. Kokonaisuutena liki jokainen hetki tarjoaa ”absurdia riemua”, ja Wheeler suosittelee kamppailulajielokuvien ystäviä hankkimaan Undefeatablen ”hinnalla millä hyvänsä”.
Näyttelijät

Alla oleva lista näyttelijöistä ei ole täydellinen, vaan siinä on vain kaikkein keskeisimpien roolien esittäjät.
Cynthia Rothrock – Kristi Jones
Don Niam – Stingray
John Miller – Nick DiMarco
Donna Jason – Jennifer Simmons
Sunny David – Karen
Emille Davazac – Anna
Hang Yip Yim – Hank
Richard Yuen – Ryko
Gerald Klein – Mike
Elokuvan päähenkilöt oikealta vasemmalle: Kristi Jones (Rothrock), Nick DiMarco (Miller), psykiatri Jennifer Simmons (Jason) ja murhaaja "Stingray" (Niam)
Fosfaatti

Fosfaatti-ionin rakenne
Fosfaatti (ortofosfaatti, trioksidofosfaatti), PO43− on negatiivinen ioni eli anioni, jossa fosfori esiintyy viidenarvoisena. Fosfaateiksi sanotaan myös fosforihapon suoloja, joissa fosfaatti-ioni on anionina.
Fosfaatti-ionin konjugaattihappo on monovetyfosfaatti-ioni, HPO42− ja tämä taas on divetyfosfaatti-ionin H2PO4− konjugaattiemäs. Divetyfosfaatti-ioni on fosforihapon, H3PO4 konjugaattiemäs.
Fosfaatti muodostaa elimistön DNA-juosteen rangan yhdessä deoksiriboosin kanssa. Se on liittyneenä kahdella hapellaan deoksiriboosin viidennen ja kolmannen hiilen happeen.
Teollinen käyttö > Lannoitteet

Lannoiteteollisuus käyttää fosfaatteja esimerkiksi superfosfaatin ja tuomaskuonan valmistukseen.
Teollinen käyttö > Elintarviketeollisuus

Lähes 60 prosenttiin suomalaisista lihajalosteista lisätään fosfaatteja. Suomalainen lihajalosteteollisuus käyttää enemmän fosfaattia kuin esimerkiksi ruotsalainen ja saksalainen. Fosfaatin tehtävänä on lisätä tuotteen mehukkuutta ja vesipitoisuutta, parantaa väriä ja säilyvyyttä sekä estää veden tirisemistä ulos tuotteesta  kypsennyksen aikana. Fosfaatti katkaisee myös lihasproteiinien sidoksia, mikä siloittaa suutuntumaa, kiinteyttää tuotetta ja helpottaa sen viipaloimista. Fosfaatin lisääminen alentaa tuotantokustannuksia arviolta 10-30 prosenttia muun muassa sen vuoksi, että lihaa kuluu vähemmän. Lihajalosteet saattavat sisältää vettä jopa 60 painoprosenttia.
Fosfaattia käytetään myös kolajuomissa ja sulatejuustoissa. Lisätty fosfaatti merkitään E-koodeilla E450, E451 ja E452.
Kaikkia lisätyn fosfaatin vaikutuksia ei tiedetä, mutta sydän- ja verisuonitautien esiintyvyyden on havaittu korreloivan vereen suureen fosforipitoisuuteen ja liika fosfori voi aiheuttaa myös osteoporoosia. Saksassa ja Ruotsissa suurin osa leikkeleistä valmistetaan ilman fosfaattia.
Teollinen käyttö > Muu käyttö

Fosfaatteja käytetään myös pesuaineissa, hammastahnoissa ja posliinin valmistukseen. Fosfaattia on käytetty pitkään pyykin- ja astianpesuaineissa vedenpehmentimenä.
Fosfori on merkittävä vesien rehevöitymiseen vaikuttava aine ja koska EU-alueella vedenpuhdistuksen taso vaihtelee, kielsi EU ympäristösyistä fosfaatin käytön kuluttajille suunnatuissa pyykinpesuaineissa 30.6.2013 ja konetiskiaineissa 1.1.2017 alkaen. Laitos- ja teollisuuskäyttöön suunnatuissa tuotteissa fosfaattia saa kuitenkin käyttää.
Terveysriskit ja saantirajoitukset

Fosfaattia sisältävät lisäaineet imeytyvät elimistöön huomattavasti suuremmissa määrin kuin ruoan luontaisesti sisältämä fosfaatti. Veren liian suuri fosfaattipitoisuus saattaa aiheuttaa mm. verisuonten vaurioitumista ja kalkkeutumista. Veren korkeiden fosfaattipitoisuuksien onkin havaittu olevan itsenäinen riskitekijä sydänkohtauksille ja sydänkuolleisuudelle. Liika fosfaatti on haitallista myös munuaistautia sairastaville. Liika fosfori saattaa aiheuttaa myös osteoporoosia.
Difosfaattien (E450) sekä lisäaineiden E338-E343 ja E450-E452 yhteenlasketun vuorokautisen kokonaissaannin pitäisi alittaa taso 40 mg fosforia kehon painokiloa kohden.
Riittävyys

Varsinaisia fosfaattikivivarantoja arvioidaan olevan 67 miljardia tonnia (Jasinski 2013) eli tilastollisesti 338 vuodeksi. Laajemmin fosfaattikiveä on vielä moninkertainen määrä, arviolta 290–460 miljardia tonnia  (Jasinski 2013; Van Kauwenbergh 2010).
Vuonna 2007 riittävyydeksi nykykäytöllä laskettiin 345 vuotta. Institute for Sustainable Futuresin vanhempi tutkija Dana Cordell tosin sanoi vuonna 2008 Times-lehdelle, että nykyvauhdilla varannot loppuisivat jo 50–100 vuodessa. Helsingin Sanomat uutisoi vuonna 2014, että pelkästään jo nyt tunnettuja fosforivarantoja on arviolta 370 vuodeksi. Vuonna 2012 U.S. Geological Survey arvioi 71 miljardin tonnin helposti käytettävät varannot ja maailmassa louhittiin 0,19 miljardia tonnia vuonna 2011 (373 vuoden tahdilla). Keskivertokivessä on 0,1 % fosforia (kasveissa tyypillisestä 0,03–0,2 %),, joten maan 3 · 1019 tonnissa kiveä sitä on miljoonia gigatonneja eli vuosimiljooniksi, joskin pääosin sen saaminen käyttöön on nykyteknologialla kalliimpaa.
Merkittävät esiintymisalueet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Aasia Irak  Israel  Jordania  Kambodža  Mongolia  Sri Lanka  Syyria  Vietnam |   |  Afrikka Algeria  Angola  Egypti  Etelä-Afrikka  Guinea-Bissau  Länsi-Sahara  Mali  Marokko  Mauritania  Niger  Senegal  Tansania  Togo  Tunisia  Zimbabwe |   |  Amerikka Alankomaiden Antillit  Peru |   |  Australia ja Oseania Joulusaari  Kiribati  Marshallinsaaret  Nauru  Salomonsaaret |
Aiheesta muualla

Kuvia tai muita tiedostoja aiheesta Fosfaatti Wikimedia Commonsissa
Merry Ladies

| Merry ladies> Tiedot |
| --- | --- |
Toiminnassa:  2005– 
Tyylilaji:  iskelmä, swing, vocal harmony, traditional jazz, a cappella
Kotipaikka:  Helsinki, Suomi
Laulukieli:  Suomi, Englanti, Saksa, Ruotsi, Ranska, Espanja, Portugali, Baski, Xhosa
Jäsenet:   Riina Katajavuori  Maria Kuosmanen  Terhi Lindqvist  Tuuli Paasilehto  Suvi-Päivikki Salo  Anu Wartiovaara  Aleksi Kotila (Olohuoneorkesteri)  Markku Kyyhkynen (Olohuoneorkesteri)  Matti Salo (Olohuoneorkesteri) 
Levy-yhtiö:  BrandLoud Entertainment
Infobox OKNimi-testi OK: 
Merry Ladies on helsinkiläinen, vuonna 2005 perustettu lauluyhtye. Se on koko olemassaoloaikansa esittänyt vanhaa iskelmä- ja swingmusiikkia, pääasiallisesti Suomesta ja Yhdysvalloista.
Merry Ladies on tehnyt yhteistyötä Olohuoneorkesterin kanssa yli kymmenen vuoden ajan. Olohuoneorkesterin kokoonpanoksi on vakiintunut kontrabasso, kitara ja viulu.
Musiikki > Vaikutteet

Yhtyeen taiteellinen tuotanto perustuu 30-50 -lukujen harmonialauluyhtyeiden (kuten Harmony Sisters) musiikkiin. Yhtyeen tuotannossa on kuultavissa viitteitä myös traditionaaliseen jazziin. Ohjelmisto on vuosien varrella laajentunut. Yhtye tekee runsaasti töitä 20-30 -lukujen amerikkalaisten swing-sävelmien parissa. Yhtyeellä on ohjelmistoa The Andrews Sisters:iltä mutta aivan erityisesti yhtye tutkii ja tulkitsee New Orleansista kotoisin olevan yhtyeen Boswell Sistersin materiaalia.
Merry Ladies on tehnyt covereita, mutta aivan erityisesti yhtye on tuonut omia sanoituksia ja käännöksiä tämän genren luoneen, Suomessa vähän tunnetun Boswell Sistersin musiikkiin. Tämän musiikin tyylilaji on vocal harmony hot jazz.  Merry Ladies on yksi harvoista kokoonpanoista, joka on uudelleen sanoittanut omalle kielelleen Boswell Sistersien esittämiä kappaleita ja ainoa suomalainen yhtye, joka esittää heidän musiikkiaan. Toinen Boswell-käännöksiä esittänyt yhtye on Italiassa 1930-luvulla vaikuttanut Trio Lescano.
Yhtye on tehnyt kaksi opintomatkaa 2020 ja 2023 oppiäitiensä, Boswell Sistersin, juurille New Orleansiin. Ensimmäisestä matkasta syntyi kirjailija Riina Katajavuoren (Merry Ladies)  Yle Areena radioessee ”Laula sisko, laula” ja toisesta kolmen podcastin sarja "Oispa jatsia". Laula sisko laula -radioessee sai kiittävät arviot julkaisemisen jälkeen Helsingin Sanomissa.
Musiikki > Äänitteet ja julkaisut

Merry Ladies äänitti vuosina 2019 ja 2022 10 kappaletta, joista kuusi on tribuutteja yhdysvaltalaiselle New Orleansissa vaikuttaneelle Boswell Sisters yhtyeelle (Jo julkaistu kappale on "Roll on Mississippi roll on", joka mukailee Boswell sistersien versiota samasta kappaleesta - kirjoittajat Dave Ringle, Eugene West, James McCaffrey). Kahdessa kappaleessa ("Korurasia" ja "Peilin tyttö") sävellyksen Riina Katajavuoren sanoihin on tehnyt Kerkko Koskinen. Yksi kappale ("Painavaa asiaa") on suomenkielinen swing versio pop-kappaleesta "All About that bass" - suom. sanat Terhi Lindqvist, alkuperäisversion kirjoittajat: Kevin Kadish ja Meghan Trainor. Yhden kappaleen ("Oon sua varten" - suom. sanat Anu Wartiovaara) juuret ovat Portugalin fadomusiikkiin pohjautuvassa mornassa (alkuperäisversio Cesaria Evoria: "Tiempo y Silencio". - kirjoittajat Luis Pastor ja Pedro Guerra).
Yhdeksässä äänitteessä äänittäjänä, miksaajana ja taiteellisena tuottajana on toiminut Janne Oinas. Näiden kappaleiden tuottaja on Anu Wartiovaara. "Roll on Mississippi, roll on" -kappaleen äänityksestä vastasi Artlab. Kaikkien kappaleiden toinen taiteellinen tuottaja on Aleksi Kotila. Yhtyeen julkaisija on BrandLoud Entertainment.
Jäsenet > Vakituiset ja nykyiset jäsenet

Riina Katajavuori – laulaja. Katajavuori on päivätyöltään kirjailija, runoilija ja laulunsanoittaja (esim. Vuokko Hovattalle). Katajavuori on tehnyt suomenkieliset sanat kappaleisiin "Hiljaisuus" (alkuperäinen Mood Indigo), "Oispa jatsia" (alkuperäinen It don't mean a thing) sekä sanoittanut kappaleet "Peilin tyttö" (säv Kerkko Koskinen) ja "Korurasia" (säv Kerkko Koskinen).
Maria Kuosmanen – laulaja. Hän sovittaa useita yhtyeen lauluja ja soittaa selloa.
Terhi Lindqvist – laulaja. Hän on tehnyt useita yhtyeen sovituksista ja on kirjoittanut suomenkieliset sanat kappaleisiin "Painavaa asiaa" ("All About that Bass"), "Sisko huuda" (alkuperäinen "Shout sister" - kirjoittaja: Hill) ja "Koskelantie" (alkuperäinen "St. Louis Blues").
Tuuli Paasilehto – laulaja. Hän esiintyy myös yhtyeissä Eesaun Kädet ja Tuittulan ukuleleorkesteri ja tekee musiikkia Poistu! yhtyeessä yhdessä muusikko Mikko Katajan kanssa (Rehtorit, Mohiklaani). Paasilehto on Pop & Jazz Konservatorion hallituksen puheenjohtaja.
Suvi-Päivikki Salo – laulaja. Hän on korkea sopraano, joka on esiintynyt useissa eri kokoonpanoissa ja projekteissa.
Anu Wartiovaara – laulaja. Hän on kirjoittanut suomenkieliset sanat kappaleisiin "Oon sua varten" ("Tiempo y Silencio") ja "Minni neidin kihlajaiset" (alkuperäinen "Minnie the Moocher’s wedding day" - kirjoittajat: Harold Arlen ja Ted Koehler).
Aleksi Kotila – viulu ja kitara. Kotila vastaa myös kappaleiden orkestraatiosta ja taiteellisesta tuotannosta. Hän on sessiomuusikko ja esiintyy lukuisissa kokoonpanoissa sekä orkestereiden solistina. Hän soitti viulua Grammy-palkitussa Kaija Saariahon teoksen "Reconnaissance" levytyksessä vuonna 2024.
Markku Kyyhkynen – kontrabasso ja lyömäsoittimet. – Kyyhkynen on soittanut bassoa kokoonpanoissa Inkvisitio, Sata lasta ja Kehro. Sata lasta -yhtye voitti Rock SM -kilpailun vuonna 1986.
Matti Salo – kitara ja mandoliini. Hän on myös julkaissut musiikkia mm. Pellekaija Pum -yhtyeen kanssa.
Jäsenet > Featuring

Markus Raivio (Freud, Marx, Engels & Jung) lyömäsoittimet (Peilin tyttö)
Vierailijoina ovat esiintyneet mm. Ari Outila, Carlos Bronco aka Kalle Outila, Tuomas Nevanlinna, Miika Snåre.
Diskografia

Korurasia (single) 2023
Roll on, Mississippi, roll on (single) 2023
Peilin tyttö (single) 2024
Oon sua varten (single) 2024
Painavaa asiaa (single) 2025
Kirjallisuutta

Niiniluoto, Maarit: Sulle salaisuuden kertoa mä voisin: Harmony Sistersin tarina. WSOY 1992.
Titus, Kyla and Boswell, Chica: The Boswell Legacy: The Story of the Boswell Sisters of New Orleans and the New Music They Gave to the World. 2014.
Titus, Kyla: The Boswell Legacy 2n d ed. 2024